pythainlp/thai-wiki-dataset-v3 huggingface dataset:
นักองค์สงวน

องค์สงวน (អង្គស្ងួន) เป็นเจ้าชายในราชวงศ์กัมพูชา
==พระประวัติ==
พงศาวดารเมืองพระตะบอง ของเจ้าพระยาคทาธรธรณินทร์ (เยีย) ระบุว่า องค์สงวนเป็นพระโอรสพระองค์หนึ่งของสมเด็จพระนารายณ์รามาธิบดีศรีสุริโยพรรณ (องค์เอง) พระมหากษัตริย์กัมพูชา มีพระเชษฐา คือ องค์จันทร์ (ภายหลังขึ้นครองราชย์เป็นสมเด็จพระอุไทยราชาธิราชรามาธิบดี) และมีพระอนุชา คือ องค์อิ่ม กับองค์ด้วง โดยองค์สงวนนั้นร่วมพระมารดากับองค์จันทร์ ส่วนองค์อิ่มกับองค์ด้วงร่วมพระมารดาอีกพระองค์หนึ่งด้วยกัน
พงศาวดารเมืองพระตะบอง พรรณนาเหตุการณ์ในสมัยองค์เอง พระบิดาขององค์สงวน ว่า ใน พ.ศ. 2325 พระบาทสมเด็จพระพุทธยอดฟ้าจุฬาโลก (รัชกาลที่ 1) แห่งกรุงเทพฯ ทรงอาศัยช่วงที่กรุงกัมพูชามีความวุ่นวายภายใน ส่งพระยายมราช (แบน) ออกไปปราบปราม ได้กรุงกัมพูชามาเป็นเมืองขึ้น และพระยายมราช (แบน) ส่งองค์เอง ซึ่งยังทรงพระเยาว์อยู่ เข้ามาที่กรุงเทพฯ แล้วรัชกาลที่ 1 ทรงตั้งเจ้าพระยายมราช (แบน) เป็นเจ้าฟ้าทะละหะ ผู้รักษากรุงกัมพูชา โดยตั้งมั่นอยู่ที่เมืองอุดงมีชัย ต่อมาใน พ.ศ. 2337 รัชกาลที่ 1 โปรดให้องค์เองกลับไปครองกัมพูชาเป็นพระมหากษัตริย์พระนามว่า สมเด็จพระนารายณ์รามาธิบดีฯ แล้วรัชกาลที่ 1 ทรงแบ่งกรุงกัมพูชาออกเป็น 2 ส่วน ส่วนหนึ่งได้แก่เมืองพระตะบอง มีเมืองเสียมเรียบเป็นเมืองขึ้น ยกให้เจ้าฟ้าทะละหะ (แบน) ปกครองโดยขึ้นตรงต่อกรุงเทพฯ และเปลี่ยนบรรดาศักดิ์เจ้าฟ้าทะละหะเป็นเจ้าพระยาอภัยภูเบศร อีกส่วนหนึ่งได้แก่ดินแดนที่เหลือของกรุงกัมพูชา ให้องค์เองปกครอง องค์เอง เมื่อได้ครองกรุงกัมพูชาแล้ว ก็มีพระโอรสพระองค์ต่าง ๆ ซึ่งรวมถึงองค์สงวนนี้
พงศาวดารเมืองพระตะบอง ระบุต่อว่า องค์เองครองกรุงกัมพูชาได้ 3 ปี ก็พิราลัย รัชกาลที่ 1 จึงโปรดให้องค์จันทร์ พระเชษฐาขององค์สงวน เวลานั้นพระชนม์ได้ 16 ปี ออกไปครองราชย์ต่อเป็นสมเด็จพระอุไทยราชาฯ และรัชกาลที่ 1 ทรงตั้งองค์สงวนเป็นอุปโยราชแห่งกรุงกัมพูชา และทรงตั้งองค์อิ่ม พระอนุชาขององค์สงวน เป็นอุปราชแห่งกรุงกัมพูชา
แต่เอกสารกัมพูชาระบุไว้ต่างออกไปว่า องค์สงวนได้เป็นอุปโยราชในรัชกาลพระบาทสมเด็จพระพุทธเลิศหล้านภาลัย (รัชกาลที่ 2) แห่งกรุงเทพฯ โดยกล่าวว่า ใน พ.ศ. 2352 รัชกาลที่ 1 สวรรคต องค์จันทร์ซึ่งขึ้นครองราชย์เป็นสมเด็จพระอุไทยราชาฯ แล้ว ส่งพระอนุชา คือ องค์สงวน กับองค์อิ่ม เข้ามายังกรุงเทพฯ เพื่อถวายบังคมพระบรมศพ และถวายบังคมรัชกาลที่ 2 พระเจ้าแผ่นดินพระองค์ใหม่ รัชกาลที่ 2 จึงทรงตั้งองค์สงวนเป็นอุปโยราชแห่งกัมพูชา เรียกว่า พระชัยเชษฐามหาอุปโยราช และตั้งองค์อิ่มเป็นอุปราชแห่งกัมพูชา เรียกว่า พระศรีชัยเชษฐามหาอุปราช โดยมิได้ปรึกษาองค์จันทร์เลย ทำให้องค์จันทร์เกิดระหองระแหงกับองค์สงวนและองค์อิ่ม
พงศาวดารเมืองพระตะบอง กล่าวถึงความผิดใจระหว่างองค์จันทร์และพระอนุชาเช่นกัน แต่ระบุเพียงว่า องค์จันทร์ เมื่อได้ครองราชย์แล้ว เกิดบาดหมางขึ้นกับองค์สงวน และองค์จันทร์ให้ประหารพระยาจักรี (แบน) ขุนนางผู้หนึ่งซึ่งฝักใฝ่องค์สงวน องค์สงวนจึงพาองค์อิ่ม และองค์ด้วง ผู้เป็นพระอนุชา พร้อมด้วยขุนนางกัมพูชาอีกจำนวนหนึ่ง หนีเข้ามายังกรุงเทพฯ ส่วนองค์จันทร์ไปขอกองทัพเวียดนามมาช่วยคุ้มกัน องค์สงวนประทับอยู่ในกรุงเทพฯ จนพิราลัย
==หมายเหตุ==
เอกสารไทยเรียกว่า "เจ้าองค์สงวน", "นักพระองค์สงวน", และ "พระองค์สงวน'
อุปโยราช (ឧភយោរាជ อุภโยราช'') เป็นตำแหน่งวังหลังในกัมพูชา มีสถานะรองจากพระทรงราชย์ (พระมหากษัตริย์)
อุปราช (ឧបរាជ) เป็นตำแหน่งวังหน้าในกัมพูชา มีสถานะรองจากพระทรงราชย์ (พระมหากษัตริย์) และอุปโยราช (วังหลัง) ตามลำดับ
==อ้างอิง==
==บรรณานุกรม==
เจ้าชายกัมพูชา
ชาวกัมพูชาในประเทศไทย
ศานนท์ หวังสร้างบุญ

ศานนท์ หวังสร้างบุญ (เกิด 10 ตุลาคม พ.ศ. 2532) เป็นนักเคลื่อนไหวเพื่อสังคม นักธุรกิจ และข้าราชการการเมืองชาวไทย ปัจจุบันดำรงตำแหน่งรองผู้ว่าราชการกรุงเทพมหานคร ดูแลด้านการศึกษา สังคม และงานพาณิชย์ เขาเป็นรองผู้ว่าราชการกรุงเทพมหานครที่อายุน้อยที่สุดในประวัติศาสตร์
==ประวัติ==
ศานนท์ หวังสร้างบุญ เกิดเมื่อวันที่ 10 ตุลาคม พ.ศ. 2532 ในครอบครัวที่ประกอบธุรกิจร้านวัสดุก่อสร้าง เขาเป็นบุตรคนโตในจำนวนพี่น้อง 4 คน สำเร็จการศึกษาระดับมัธยมศึกษาจากโรงเรียนเซนต์คาเบรียล ปริญญาตรีวิศวกรรมศาสตรบัณฑิต (วิศวกรรมอุตสาหการ) คณะวิศวกรรมศาสตร์ จุฬาลงกรณ์มหาวิทยาลัย โดยในปีการศึกษา 2553 ศานนท์ได้รับเลือกให้ดำรงตำแหน่ง นายกองค์การบริหารสโมสรนิสิตจุฬาลงกรณ์มหาวิทยาลัย (อบจ.) ด้านชีวิตครอบครัวสมรสแล้ว มีบุตร 1 คน
==การทำงาน==
ช่วงเรียนมัธยมศึกษาปีที่ 3 ศานนท์เคยเปิดร้านเกมเพลย์สเตชันในตึกที่อาของเขาปล่อยเช่า แต่กิจการไม่ประสบความสำเร็จ จากนั้นเมื่อจบการศึกษาระดับปริญญาตรี เขาได้เข้าทำงานที่พรอคเตอร์ แอนด์ แกมเบิล ประเทศไทย โดยเคยดำรงตำแหน่งผู้จัดการฝ่ายจัดซื้อ ต่อมาในปี พ.ศ. 2554 ศานนท์ได้ร่วมงานกับ "ปลาจะเพียร" กลุ่มอิสระที่ช่วยเหลือชุมชนที่ได้รับผลกระทบจากอุทกภัยครั้งใหญ่
ศานนท์เป็นผู้ร่วมก่อตั้ง Satarana (สาธารณะ) เครือข่ายภาคประชาสังคมที่ทำงานเรื่องการพัฒนาเมือง และเป็นหนึ่งในทีมกลุ่มเมล์เดย์ (Mayday) ผู้ออกแบบปรับปรุงป้ายหยุดรถเมล์รูปแบบใหม่ ทั้งยังเป็นผู้ร่วมก่อตั้งกลุ่ม Trawell นอกจากนี้เขายังเคยเป็นเจ้าของกิจการ Once Again Hostel ย่านประตูผี, Luk Hostel ย่านเยาวราช รวมถึงยังเคยเป็นเจ้าของ Locall.bkk แพลตฟอร์มฟู้ดเดลิเวอรี่ ครอบคลุมพื้นที่ร้านอาหารบริเวณย่านเสาชิงช้า-ประตูผี, เยาวราช และนางลิ้นจี่
ศานนท์มีชื่อเสียงจากการร่วมต่อสู้เพื่อชุมชนที่ได้รับผลกระทบจากนโยบายภาครัฐ เช่น ชุมชนป้อมมหากาฬ โดยเขาเป็นหนึ่งในคณะกรรมการร่วมประชุมเพื่อหารือทางออก แม้สุดท้ายชุมชนดังกล่าวจะถูกรื้อก็ตาม
===รองผู้ว่าราชการกรุงเทพมหานคร===
ต่อมาในปี พ.ศ. 2562 ศานนท์ได้ร่วมงานกับ ชัชชาติ สิทธิพันธุ์ ในนามกลุ่ม Better Bangkok ร่วมกันออกแบบนโยบาย เพื่อสร้างกรุงเทพฯ ให้น่าอยู่ จากนั้นเมื่อชัชชาติลงสมัครรับเลือกตั้งผู้ว่าราชการกรุงเทพมหานครและได้รับเลือกตั้งในอีกสามปีต่อมา ศานนท์ก็ได้รับแต่งตั้งเป็นรองผู้ว่าราชการกรุงเทพมหานคร ดูแลด้านการศึกษา สังคม และงานพาณิชย์ ซึ่งเขาเป็นรองผู้ว่าราชการกรุงเทพมหานครที่อายุน้อยที่สุดในประวัติศาสตร์
หลังได้รับตำแหน่ง ศานนท์กล่าวว่าจะฟื้นฟูโครงการ "บ้านอิ่มใจ" ที่พักชั่วคราวของคนไร้บ้าน กลับมาอีกครั้ง โดยบ้านอิ่มใจเป็นโครงการที่หม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานครเป็นผู้ริเริ่มในปี พ.ศ. 2555 โดยเช่าอาคารการประปานครหลวงแม้นศรีเดิม แต่ได้ยกเลิกสัญญาเช่าอาคารดังกล่าวในปี พ.ศ. 2562 ในสมัย พล.ต.อ. อัศวิน ขวัญเมือง เป็นผู้ว่าฯ กทม. เนื่องจากการใช้พื้นที่ไม่คุ้มค่าเช่าพื้นที่กับสำนักงานทรัพย์สินพระมหากษัตริย์ปีละ 28 ล้านบาท และปรับภารกิจเป็นการคัดกรองคนไร้บ้านตามจุดต่าง ๆ ใน กทม. โดยไม่มีการพักค้างคืนแทน
== รางวัลที่ได้รับ ==
พ.ศ. 2562 - รางวัล JUMC STAR 2019 Excellence โดยสมาคมนิสิตเก่าเอ็มบีเอ คณะพาณิชยศาสตร์และการบัญชี จุฬาฯ ร่วมกับคณะพาณิชยศาสตร์และการบัญชี จุฬาลงกรณ์มหาวิทยาลัย
== อ้างอิง==
รองผู้ว่าราชการกรุงเทพมหานคร
บุคคลจากโรงเรียนเซนต์คาเบรียล
บุคคลจากคณะวิศวกรรมศาสตร์ จุฬาลงกรณ์มหาวิทยาลัย
นักเคลื่อนไหวชาวไทย
นักธุรกิจชาวไทย
คัฟเวอร์ยู

คัฟเวอร์ยู (, Cover You) เป็นอัลบั้มคัฟเวอร์เพลงชุดแรกของมอร์นิงมูซูเมะ วางจำหน่ายวันที่ 26 พฤศจิกายน พ.ศ. 2551
โดยอัลบั้มนี้นำเพลงทั้งหมดที่เขียนโดยยู อากุ มาขับร้องใหม่โดยสมาชิกของมอร์นิงมูซูเมะรุ่นที่ 5, 6, 7 และ 8
== รายชื่อเพลง ==
นางิซะโนะซินด์แบ็ด (渚のシンドバッド) (ต้นฉบับร้องโดย พิงก์เลดี)
โดนิโมะ โตมารานาอิ (どうにもとまらない)  (ต้นฉบับร้องโดย ลินดา ยามาโมโตะ)
อิซาคายะ (居酒屋) - ฮิโรชิ อิสึกิ และ ไอ ทากาฮาชิ (ต้นฉบับร้องโดย ฮิโรชิ อิสึกิ และ นานะ คิโนมิ)
เปปเปอร์เคบุ (เวอร์ชันอัลบั้ม) (ต้นฉบับร้องโดย พิงก์เลดี)
ชิโรอิโจโนะแซมบา (白い蝶のサンバ)  (ต้นฉบับร้องโดย คาโยโกะ โมริยามะ)
เซชุงจิได (青春時代)  (ต้นฉบับร้องโดย โคอิชิ โมริตะ และ ท็อปกาแลนท์)
ริงโงะซัตสึจินจิเค็ง (林檎殺人事件)  (ต้นฉบับร้องโดย ฮิโรมิ โก และ คิริน คิกิ)
โรแมนซ์ (เวอร์ชันอัลบั้ม) (ต้นฉบับร้องโดย ฮิโรมิ อิวาซากิ)
มาชิโนะอาการิ (街の灯り)  - ไอ ทากาฮาชิ และ ริซะ นีงากิ (ต้นฉบับร้องโดย มาซาอากิ ซากาอิ)
โคอิโนะ เดียล 6700 (恋のダイヤル6700)  (ต้นฉบับร้องโดย ฟิงเกอร์ 5)
ปิงปงปัง ไทโซ (ピンポンパン体操)  - เอริ คาเม, ซายูมิ มิจิชิเงะ, เรนะ ทานากะ, โคฮารุ คูซูมิ, ไอกะ มิตสึอิ, หลี่ ฉุน และ เฉียน หลิน (ต้นฉบับร้องโดย สึกินามิ จูเนียร์คอรัส และคานาโมริเซะ)
วาตาชิโนะอาโออิโทริ (私の青い鳥)  (ต้นฉบับร้องโดย จุนโกะ ซากูราดะ)
จอห์นนีเอะโนะเด็งกง (ジョニィへの伝言)  - ริซะ นีงากิ, เอริ คาเม และ เรนะ ทานากะ (ต้นฉบับร้องโดย เพโดรแอนด์คาพริเชียส)
ยูเอฟโอ  (ต้นฉบับร้องโดย พิงก์เลดี)
== สมาชิก ==
รุ่นที่ 5
ไอ ทากาฮาชิ
ริซะ นีงากิ
รุ่นที่ 6
เอริ คาเม
ซายูมิ มิจิชิเงะ
เรนะ ทานากะ
รุ่นที่ 7
โคฮารุ คูซูมิ
รุ่นที่ 8
ไอกะ มิตสึอิ
หลี่ ฉุน
เฉียน หลิน
== ดูเพิ่ม ==
รายชื่อผลงานของมอร์นิงมูซูเมะ
== อ้างอิง ==
เพลงภาษาญี่ปุ่น
อัลบั้มเพลงในปี พ.ศ. 2551
แฮนดี้ แมนนี่

แฮนดี้ แมนนี่ (Handy Manny) เป็นการ์ตูนทีวีแอนิเมชันของประเทศแคนาดา ออกอากาศทางช่อง Playhouse Disney และ ดิสนีย์จูเนียร์ สร้างโดย โรเจอร์ บอลเลน และ มาริลีน แซดเลอร์ ฉายตอนแรกเมื่อวันที่ 16 กันยายน 2006 ถึงวันที่ 14 กุมภาพันธ์ 2013
== ตัวละคร ==
แมนนี่ (Manny)
Kelly
Mr. Lopart
Felipe
Turner
Pat
Dusty
Squeeze
Stretch
Rusty
Flicker
Fix-It
Mrs. Portillo
Mr. Kumar
Jackie Greenway
Mrs. Thompson
Abuelito
Mayor Rosa
Mrs. Lopart
Zip
Sneeze
Roland
Beamer
Spinner
Jack
Pinzas
== อ้างอิง ==
== แหล่งข้อมูลอื่น ==
การ์ตูนอเมริกัน
การ์ตูนแคนาดา
โทรทัศน์อเมริกันเชื้อสายฮิสแปนิกและลาติโน
เปิดโลกใบใหญ่ของนายมด

เปิดโลกใบใหญ่ของนายมด หรือ แอ๊นซ์ (Antz) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2541 ผลิตโดย ดรีมเวิกส์พิกเจอส์ ภาพยนตร์กำกับโดย อีริค ดาร์เนล และทิม จอห์นสัน และแสดงนำโดย วูดดี อัลเลน, ชารอน สโตน, เจนนิเฟอร์ โลเปซ, ซิลเวสเตอร์ สตอลโลน, คริสโตเฟอร์ วอลเคน, แดน แอครอยด์, แอนน์ แบนครอฟต์, แดนนี่ โกลเวอร์ และจีน แฮกแมน
== เนื้อเรื่อง ==
== ตัวละครและเสียงพากย์ ==
วูดดี อัลเลน รับบท แซด (Z)
จีน แฮกแมน รับบท เจเนรัล แมนดิเบิล (General Mandible)
ชารอน สโตน รับบท เจ้าหญิงบาลา (Princess Bala)
ซิลเวสเตอร์ สตอลโลน รับบท สิบโทวีเวอร์ (Corporal Weaver)
เจนนิเฟอร์ โลเปซ รับบท อัซเทก้า (Azteca)
คริสโตเฟอร์ วอลเคน รับบท พันเอกคัตเตอร์ (Colonel Cutter)
แดนนี่ โกลเวอร์ รับบท สแตฟ เซอร์จีนต์ บาร์บาตุส (Staff Sergeant Barbatus)
แอนน์ แบนครอฟต์ รับบท ราชินีมด (Queen Ant)
แดน แอครอยด์ รับบท ชิป เดอะ วอสพ์ (Chip the Wasp)
แกรนท์ เชาด์ รับบท เดอะ โฟร์แมน (The Foreman)
จอห์น มาโฮนี่ย์ รับบท เกรียบส์ (Grebs)
เจน เคอร์ติน รับบท มัฟฟิน "มัฟฟี่" เดอะ วอสพ์ (Muffin "Muffy" the Wasp)
== การตอบรับ ==
รอตเทนโทเมโทส์รายงานว่าร้อยละ 92 ของผู้วิจารณ์ 93 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.61 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 72 เต็ม 100 คะแนน ซึ่งประเมินโดยผู้วิจารณ์ 26 คน
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2541
ภาพยนตร์อเมริกัน
ภาพยนตร์อเมริกัน 3 มิติ
ภาพยนตร์ภาษาอังกฤษ
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายวัฒนา สิทธิวัง ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่  โดยกำหนดให้มีการเลือกตั้งในวันที่ 10 กรกฎาคม พ.ศ. 2565
== ที่มา ==
เมื่อวันที่ 27 พฤษภาคม 2565 ศาลฎีกามีคำพิพากษาให้มีการเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ใหม่ ตามที่คณะกรรมการการเลือกตั้งเสนอ เนื่องจากเห็นว่านายวัฒนา สิทธิวัง ส.ส.พรรคพลังประชารัฐในขณะนั้น ได้รับเลือกตั้งมาโดยไม่สุจริตเที่ยงธรรม จากกรณีก่อนหน้านี้ที่กกต.สอบสวนแล้วพบว่า  วันที่ 19 มิถุนายน พ.ศ. 2563 ที่บ้านของผู้มีสิทธิเลือกตั้ง ตำบลล้อมแรด อำเภอเถิน จังหวัดลำปาง นางเกี๋ยงมา ปุพพโก ผู้มีสิทธิ์เลือกตั้ง ได้มอบธนบัตรซึ่งเย็บติดกันจำนวน 2 ชุด ชุดละ 300 บาท ให้กับผู้มีสิทธิเลือกตั้งตามที่พรรคเสรีรวมไทยร้องเรียน
== ผู้สมัคร ==
คณะกรรมการการเลือกตั้ง ได้กำหนดวันรับสมัครรับเลือกตั้งในวันที่ 9 มิถุนายน – 13 มิถุนายน พ.ศ. 2565 ผู้สมัครที่ลงสมัครรับเลือกตั้งมีรายชื่อดังต่อไปนี้
{|class = "wikitable"
! colspan="2" | พรรค!! ผู้สมัคร!! หมายเลข
|-
| bgcolor=""| || เสรีรวมไทย || นายเดชทวี ศรีวิชัย || 1
|-
| bgcolor=""| || พลังสังคมใหม่ || นายพลพงศ์ พงษ์สุพัฒน์|| 2
|-
| || เศรษฐกิจไทย || นายวัฒนา สิทธิวัง|| 3
|-
|}
=== ปฏิกิริยาในการรับสมัคร ===
พรรคร่วมฝ่ายค้าน ได้มีแถลงการณ์ร่วมกันว่าจะไม่ส่งผู้สมัครในการเลือกตั้งครั้งนี้ เนื่องจากระยะเวลาของสภาผู้แทนราษฎรที่เหลืออยู่เพียงประมาณ 10 เดือน และพรรคเสรีรวมไทยประสงค์จะส่งผู้สมัครในการเลือกตั้งครั้งนี้ ประกอบกับพรรคเสรีรวมไทยเป็นผู้ที่ทำการตรวจสอบและหาพยานหลักฐานในการร้องคัดค้านการเลือกตั้งจนนำมาสู่การเลือกตั้งใหม่ จึงเปิดโอกาสให้พรรคเสรีรวมไทย ได้ส่งผู้สมัครโดยที่พรรคร่วมฝ่ายค้านพรรคอื่นๆ ไม่ประสงค์จะส่งผู้สมัครเข้าแข่งขันด้วย
พรรคพลังประชารัฐ  ไม่ส่งผู้สมัครในการเลือกตั้งครั้งนี้เนื่องจากเป็นพื้นที่ของพรรคเศรษฐกิจไทย
== ผลการเลือกตั้ง ==
== อ้างอิง ==
ลำปาง เขต 4 แทนตำแหน่งที่ว่าง
ลำปาง เขต 4 แทนตำแหน่งที่ว่าง
การเลือกตั้งในจังหวัดลำปาง
อำเภอเกาะคา
อำเภอเสริมงาม
อำเภอสบปราบ
อำเภอเถิน
อำเภอแม่พริก
ยาร์ดแอกต์

ยาร์ดแอกต์ (Yard Act) เป็นวงดนตรีร็อกสัญชาติอังกฤษ จากลีดส์ โดยสมาชิกวงนั้นประกอบด้วยเจมส์ สมิธ (ร้องนำ, เนื้อร้อง), ไรอัน นีดัม (เบส), แซม ชจิปสโตน (กีตาร์) และเจย์ รัสเซลล์ (กลอง) อัลบัมเปิดตัวของวง ดิโอเวอร์โหลด นั้นถูกปล่อยออกมาในวันที่ 21 มกราคม 2565 และเปิดตัวที่อันดับ 2 ในชาร์ตอัลบั้มแห่งสหราชอาณาจักร
== รูปแบบดนตรี ==
นักวิจารณ์ได้จัดหมวดหมู่เพลงของวงเป็นเพลงโพสต์พังก์ และอินดีร็อก โดยในเพลงมักมีองค์ประกอบที่ได้รับอิทธิพลจากแนวเพลงอิตาโลดิสโกในช่วงคริสต์ทศวรรษ 1970 ฮิปฮอปคริสต์ทศวรรษ 1990
โดยความหมาย และเนื้อเพลงมักกล่าวถึงเรื่องการเมือง อภิปรายไม่เห็นด้วยกับหัวข้อต่างๆ อาทิเช่นทุนนิยม, การแปลงพื้นที่เพื่อเปลี่ยนชนชั้น และชนชั้นทางสังคม ซึ่งใช้วิธีการเล่าแบบ "มุกตลกร้ายและการเล่าเรื่องแบบถากถาง"
== สมาชิก ==
ปัจจุบัน
เจมส์ สมิธ – ร้องนำ (2562–ปัจจุบัน)
ไรอัน นีดัม – เบส (2562–ปัจจุบัน)
แซม ชจิปสโตน – กีตาร์ (2563–ปัจจุบัน)
เจย์ รัสเซลล์ – กลอง (2563–ปัจจุบัน)
อดีต
แซมมี โรบินสัน – กีตาร์ (2562–2563)
จอร์จ ทาวน์เอนด์ – กลอง (2562–2563)
== ผลงานเพลง ==
=== สตูดิโออัลบัม ===
===เอกซ์เทนเดดเพลย์===
=== ซิงเกิล ===
== รางวัลที่ได้รับ ==
==อ้างอิง==
วงกลุ่มสี่สัญชาติอังกฤษ
กลุ่มดนตรีร็อกสัญชาติอังกฤษ
กลุ่มดนตรีอินดี้ร็อกสัญชาติอังกฤษ
ศิลปินสังกัดไอแลนด์เรเคิดส์
กลุ่มดนตรีที่ก่อตั้งในปี พ.ศ. 2562
กลุ่มดนตรีจากลีดส์
ลูคาริโอ

ลูคาริโอ'  เป็นสายพันธุ์โปเกมอนในแฟรนไชส์โปเกมอน''ของนินเทนโดและเกมฟรีก สร้างโดยเคน ซุงิโมะริ
== อ้างอิง ==
สายพันธุ์โปเกมอน
ตัวละครที่เป็นแจ็กคัล
ตัวละครในบันเทิงคดีที่มีความสามารถเกี่ยวกับโลหะ
ตัวละครที่เป็นนักมวยสากล
เซเลบี

เซเลบี  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ
== อ้างอิง ==
สายพันธุ์โปเกมอน
ตัวละครที่เป็นภูตและเทพยดา
ตัวละครที่เป็นผู้มีอำนาจทางจิตวิญญาณ
ตัวละครในบันเทิงคดีที่มีความสามารถเกี่ยวกับพืช
ตัวละครที่เป็นนักเดินทางข้ามเวลา
แกงเทโพ

แกงเทโพ เป็นแกงไทยประเภทแกงชักส้ม มีส่วนผสมประกอบด้วยเครื่องแกงที่ทำมาจากพริกแห้ง ตะไคร้ ข่า รากผักชี พริกไทย หอม กระเทียม เกลือ และกะปิ ปรุงรสด้วยน้ำปลา น้ำส้มมะขาม น้ำตาล ส่วนเนื้อสัตว์นั้นเดิมใส่ปลาเทโพซึ่งเป็นปลาน้ำจืดขนาดใหญ่ไม่มีเกล็ด มักพบในภาคกลางของประเทศไทย ผักที่ใส่มักเป็นผักบุ้งไทยเท่านั้นจึงจะเข้ากัน บางครั้งจึงเรียกว่า แกงเทโพยอดผักบุ้ง แต่ปัจจุบันเนื่องจากปลาเทโพหายากมากขึ้น จึงมักใช้หมูสามชั้นแทนปลา และเรียกว่า แกงหมูเทโพ
แกงเทโพเป็นแกงที่ใส่กะทิ แกงเทโพภาคใต้นิยมใช้ปลาตากแห้ง แกงกับผักผลไม้ได้หลายอย่าง เช่น ผักบุ้ง สับปะรด กระท้อน แกงเทโพมีลักษณะคล้ายแกงคั่วเพราะใช้พริกแกงชนิดเดียวกันกับแกงคั่ว
แกงเทโพเป็นอาหารโบราณปรากฏอยู่ใน กาพย์เห่เรือชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย โดยมีตอนหนึ่งกล่าวถึงแกงเทโพว่า "เทโพพื้นเนื้อท้อง เป็นมันย่องล่องลอยมัน น่าซดรสครามครัน ของสวรรค์เสวยรมย์"
== อ้างอิง ==
แกง
อาหารไทย
พิชู

พิชู  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ
== อ้างอิง ==
สายพันธุ์โปเกมอน
ตัวละครที่เป็นหนู
ตัวละครในบันเทิงคดีที่มีความสามารถเกี่ยวกับไฟฟ้าหรือแม่เหล็ก
ตัวละครวิดีโอเกมที่มีความสามารถเกี่ยวกับไฟฟ้าหรือแม่เหล็ก
เก็คโคกะ

เก็คโคกะ  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก
สายพันธุ์โปเกมอน
ตัวละครที่เป็นกบและคางคก
ตัวละครที่เป็นนินจา
ตัวละครในบันเทิงคดีที่สามารถควบคุมความมืดหรือเงา
ตัวละครในบันเทิงคดีที่มีความสามารถเกี่ยวกับน้ำ
ตัวละครวิดีโอเกมที่มีความสามารถเกี่ยวกับน้ำ
ทูนิกา วาจินาลิส

ทูนิกา วาจินาลิส (tunica vaginalis) เป็นเปลือกของเยื่อเลื่อมซึ่งปกคลุมอัณฑะ เจริญขึ้นมาจากส่วนยื่นวาจินัลของเยื่อบุช่องท้อง โดยเมื่อครั้งวัยทารกในครรภ์ จะเกิดการเคลื่อนลงของอัณฑะจากช่องท้องเข้าสู่ถุงอัณฑะ
หลังจากการเคลื่อนลงนั้น ส่วนของเปลือกซึ่งมีการขยายออกตั้งแต่วงแหวนขาหนีบและช่องท้องไปจนถึงบริเวณใกล้ส่วนบนของอัณฑะจะหายไป ส่วนล่างที่เหลืออยู่จะกลายเป็นถุงปิด ซึ่งทำหน้าที่ปกคลุมพื้นผิวของอัณฑะแต่ละข้าง และเป็นส่วนที่หันเข้ากับพื้นผิวด้านในของถุงอัณฑะ ดังนั้นจึงอาจพิจารณาได้ว่าเป็นผิวด้านใน (visceral lamina) และผิวด้านนอก (parietal lamina)
==ผิวด้านใน==
ผิวด้านใน (lamina visceralis) ปกคลุมพื้นที่ส่วนใหญ่ของอัณฑะและเอพิดิไดมิส โดยเชื่อมต่ออยู่กับอัณฑะด้วยส่วนทบที่ต่างกัน (distinct fold) ส่วนจากขอบด้านหลังของอัณฑะจะหันเข้ากับพื้นผิวด้านในของถุงอัณฑะ
==ผิวด้านนอก==
ผิวด้านนอก (lamina parietalis) เป็นส่วนที่กว้างกว่าผิวด้านใน โดยขยายออกไปทางด้านหน้าและด้านกลางของสายรั้งอัณฑะ ส่วนด้านล่างทอดตัวไปจนถึงด้านใต้ของอัณฑะ พื้นผิวด้านในของทูนิกา วาจินาลิสนั้นเรียบและถูกปกคลุมด้วยชั้นของเซลล์เยื่อบุช่องท้องสวามัสแบบเรียบ พื้นที่ระหว่างผิวด้านนอกและด้านในจะเป็นโพรงของทูนิกา วาจินาลิส
==คาวุม วาจินาเล==

คาวุม วาจินาเล (cavum vaginale) เป็นโพรงของทูนิกา วาจินาลิส อัณฑะจะถูกแขวนลอยอยู่ภายในโพรงคาวุม วาจินาเล ซึ่งจะถูกแบ่งด้วยชั้นด้านในของทูนิกา วาจินาลิส ส่วนด้านหลังจะต่อเนื่องไปจนถึงเอพิดิไดมิส ส่วนที่ขอบด้านข้างจะหันไปด้านหน้าเป็นชั้นด้านนอก และเนื่องจากความกว้างที่มากกว่าชั้นใน จึงทำให้เกิดโพรงที่เรียกว่าคาวุม วาจินาเลขึ้น อัณฑะจะถูกหุ้มด้วยเนื้อเยื่อเส้นใยที่มีความหนา เรียกว่า ทูนิกา อัลบูจิเนีย โดยทูนิกา อัลบูจิเนียจะยื่นเข้าไปภายในอัณฑะและแบ่งอัณฑะออกเป็นกลีบย่อย โดยแต่ละกลีบย่อยจะประกอบด้วยหลอดสร้างอสุจิ ซึ่งขยายออกจากฐานไปสิ้นสุดแบบสุ่มทางยอด
==โรค==
เมโสเธลิโอมา
น้ำขังเฉพาะที่
แข็งคล้ายกระดูกอ่อน
เลือดขังเฉพาะที่
==อ้างอิง==
==แหล่งข้อมูลอื่น==
แผนภาพบน aspiruslibrary.org 
- "Inguinal Region, Scrotum and Testes: Tunic" 
 
ระบบสืบพันธุ์เพศชาย
ซน ซ็อก-กู

ซน ซ็อก-กู (; เกิด 7 กุมภาพันธ์ พ.ศ. 2526) เป็นนักแสดงชาวเกาหลีใต้ เขามีชื่อเสียงจากบทบาทในละครโทรทัศน์เรื่อง แมทริโมเนียลเคออส (2018), เดสซิกเนเทต เซอร์ไวเวอร์: 60 วันชี้ชะตา (2019), ดี.พี. (2021), และ มายลิเบอเรชันโนตส์ (2022) รวมถึงภาพยนตร์เรื่อง นัททิงซีเรียส (2021) และ เดอะราวนด์อัป (2022)
== ผลงานการแสดง ==
=== ภาพยนตร์ ===
=== ละครโทรทัศน์ ===
=== เว็บซีรีส์ ===
== อ้างอิง==
== แหล่งข้อมูลอื่น ==
Son Seok-koo at SBD Entertainment 
นักแสดงชายชาวเกาหลีใต้
บุคคลที่เกิดในปี พ.ศ. 2526
ทูนิกา อัลบูจิเนียของอัณฑะ

ทูนิกา อัลบูจิเนีย (tunica albuginea) เป็นเนื้อเยื่อเส้นใยที่ทำหน้าที่ปกคลุมอัณฑะ มีลักษณะเป็นเยื่อสีน้ำเงินอมเทาที่แน่น ประกอบด้วยมัดของเนื้อเยื่อเกี่ยวพันเส้นใยสีขาว อันเป็นที่มาของชื่อ albuginea ซึ่งสอดประสานกันในทุกทาง
==โครงสร้าง==
ทูนิกา อัลบูจิเนียเป็นชั้นของเนื้อเยื่อเส้นใยที่ห่อหุ้มอัณฑะ โดยถูกปกคลุมด้วยทูนิกา วาจินาลิส ยกเว้นในจุดที่เอพิดิไดมิสยึดเกาะกับอัณฑะ และตามแนวขอบด้านหลังซึ่งเป็นบริเวณที่หลอดต่าง ๆ ภายสายรั้งอัณฑะเข้าสู่อัณฑะ โดยทูนิกา อัลบูจิเนียนี้มีความหนากว่าทูนิกา อัลบูจิเนียของรังไข่
ทูนิกา อัลบูจิเนียนั้นรวมเข้ากับทูนิกา วาสคูโลซาบริเวณเหนือเหนือต่อมปล่อยสารของอัณฑะ และที่ขอบด้านหลังจะหันเข้าหาด้านในของต่อม ทำให้เกิดเป็นแนวผนังกั้นแนวตั้งที่ไม่สมบูรณ์ขึ้น เรียกว่า ผนังกลางอัณฑะ (คอร์ปุส ไฮโมริ)
==ระเบียงภาพ==
==อ้างอิง==
==แหล่งข้อมูลอื่น==
- "Inguinal Region, Scrotum and Testes: The Cross-Section of the Testis"

ระบบสืบพันธุ์เพศชาย
หนุ่มน้อยนักบัลเลต์

หนุ่มน้อยนักบัลเลต์  เป็นซีรีส์มังงะญี่ปุ่น เขียนเรื่องและวาดภาพโดยจอร์จ อาซากูระ ตีพิมพ์ในนิตยสาร บิ๊กคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนกันยายน พ.ศ. 2558 ได้รับการดัดแปลงเป็นซีรีส์อนิเมะโทรทัศน์โดยสตูดิโอ MAPPA ออกอากาศตั้งแต่เดือนเมษายนถึงเดือนมิถุนายน พ.ศ. 2565 ทางผังรายการ Super Animeism
== ตัวละคร ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2565
การ์ตูนญี่ปุ่นแนวเซเน็ง
มังงะของสำนักพิมพ์โชงากูกัง
แมปปา
ทูนิกา วาสคูโลซา เทสทิส

ทูนิกา วาสคูโลซา เทสทิส (Tunica vasculosa testis) คือชั้นของหลอดของอัณฑะ ประกอบด้วย ข่ายหลอดเลือดซึ่งถูกยึดเข้าไว้ด้วยกันโดยเนื้อเยื่อร่างแหบาง ๆ
ทำหน้าที่เป็นสิ่งปกคลุมพื้นผิวชั้นในของทูนิกา อัลบูจิเนียและแบ่งกั้นส่วนต่าง ๆ ภายในของอัณฑะ ดังนั้นจึงเป็นดั่งเบ้าภายในของทุกพื้นที่ซึ่งประกอบกันขึ้นเป็นอัณฑะ
==อ้างอิง==
ระบบสืบพันธุ์เพศชาย
ติ่งอัณฑะ

ติ่งอัณฑะ (appendix testis) หรือ ไข่ปลาอุกของมอร์กาญญี (hydatid of Morgagni) เป็นส่วนเหลือค้างที่หลงเหลืออยู่ของท่อมึลเลอร์ ปรากฏอยู่บนขั้วด้านบนของอัณฑะและยืดเกาะอยู่กับทูนิกา วาจินาลิส โดยพบในร้อยละ 90 ของผู้ชาย
==นัยสำคัญทางคลินิก==
===การบิด===
ในบางครั้งคราว ติ่งอัณฑะสามารถเกิดการบิด (บิดเป็นเกลียว) ขึ้นได้ ทำให้เกิดอาการปวดอัณฑะข้างเดียว และจำต้องได้รับการผ่าตัดเพื่อคลายออก หนึ่งในสามของผู้ป่วยที่มีภาวะนี้จะมีอาการผิวหนังเปลี่ยนเป็น "จุดสีน้ำเงิน" บนถุงอัณฑะ ซึ่งถือเป็นลักษณะอาการที่เกือบนำไปสู่การวินิจฉัยภาวะดังกล่าวได้โดยพลัน แต่หากมีข้อสงสัยเป็นอย่างสูงกับการวินิจฉัยแยกโรคที่ร้ายแรงเกี่ยวกับการบิดของอัณฑะ จะมีการเก็บชิ้นเนื้อของถุงอัณฑะเพื่อตรวจด้วย การบิดของติ่งอัณฑะจะเกิดขึ้นในช่วงอายุ 0–15 ปี โดยมีช่วงเฉลี่ยที่อายุ 10 ปี
==ดูเพิ่ม==
ถุงน้ำพาราโอวาเรียน
==อ้างอิง==
==แหล่งข้อมูลอื่น==
ระบบสืบพันธุ์เพศชาย
ไข่ปลาอุกของมอร์กัญญี

ไข่ปลาอุกของมอร์กัญญี สามารถหมายถึงหนึ่งในสองโครงสร้างของร่างกายที่มีความเกี่ยวข้องอย่างใกล้ชิดกัน ได้แก่
ติ่งอัณฑะ (ในเพศชาย)
ถุงน้ำพาราโอวาเรียน (ในเพศหญิง)
กายวิภาคศาสตร์ทางเพศ
ระบบสืบพันธุ์เพศชาย
ระบบสืบพันธุ์เพศหญิง
ผนังกลางอัณฑะ

ผนังกลางอัณฑะ (mediastinum testis) เป็นโครงข่ายของเนื้อเยื่อเกี่ยวพันเส้นใยที่ขยายจากยอดไปยังบริเวณใกล้ส่วนล่างของอัณฑะแต่ละข้าง ด้านบนจะมีความกว้างมากกว่าด้านล่าง
ผนั้งกั้นไม่สมบูรณ์จำนวนมากแพร่ขยายไปยังด้านหน้าและด้านข้างเข้าหาพื้นผิวของอัณฑะ และยึดเกาะเข้ากับทูนิกา อัลบูจิเนีย ทำหน้าที่แบ่งภายในของอัณฑะออกเป็นช่องว่างที่ไม่สมบูรณ์จำนวนหนึ่ง เรียกว่า กลีบย่อย ซึ่งมีรูปทรงลักษณะค่อนข้างเป็นทรงกรวย บริเวณส่วนฐานที่อยู่บนพื้นผิวของอัณฑะกว้าง และเริ่มแคบลงเรื่อย ๆ เมื่อเข้าบรรจบกับผนังกลาง
ผนังกลางยังทำหน้าที่รองรับรีตี เทสทิสและหลอดเลือดของอัณฑะที่ผ่านเข้าและออกจากเนื้อในของอัณฑะ
==ระเบียงภาพ==
==อ้างอิง==
==แหล่งข้อมูลอื่น==
"Mediastinum (human)" 
- "Inguinal Region, Scrotum and Testes: Testis" 
ระบบสืบพันธุ์เพศชาย
กลีบย่อยของอัณฑะ

โครงสร้างต่อมของอัณฑะประกอบด้วย กลีบย่อยเป็นจำนวนมาก
ด้านจำนวน ในอัณฑะหนึ่งข้าง แบร์เรสประมาณไว้ที่ 250 กลีบย่อยและเคราส์ประมาณไว้ที่ 400 กลีบย่อย ขณะที่การศึกษาทางกายวิภาคระบุไว้ว่ามีประมาณ 250–290 กลีบย่อยเช่นกัน
กลีบย่อยแต่ละกลีบมีขนาดแตกต่างกันไปตามตำแหน่งที่ตั้ง โดยส่วนที่อยู่ตรงกลางของอัณฑะที่มีขนาดใหญ่และยาวกว่า
กลีบย่อยมีลักษณะเป็นรูปทรงกรวย ฐานอยู่ทางเส้นรอบอวัยวะของอัณฑะ ส่วนปลายอยู่ทางผนังกลางอัณฑะ
แต่ละกลีบย่อยจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ
==ระเบียงภาพ==
==อ้างอิง==
==แหล่งข้อมูลอื่น==
- "Inguinal Region, Scrotum and Testes: Testis"
ระบบสืบพันธุ์เพศชาย
ผนังกั้นอัณฑะ

แต่ละกลีบย่อยของอัณฑะจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางอัณฑะไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ
==ระเบียงภาพ==
==อ้างอิง==
==แหล่งข้อมูลอื่น==
- "Inguinal Region, Scrotum and Testes: The Cross-Section of the Testis"
ระบบสืบพันธุ์เพศชาย
คอสโตรมา

คอสโตรมา (Kostroma; Кострома́|p=kəstrɐˈma) เป็นเมืองประวัติศาสตร์และศูนย์กลางการปกครองของแคว้นคอสโตรมา ประเทศรัสเซีย ส่วนหนึ่งของวงแหวนทองคำของเมืองรัสเซีย ตั้งอยู่ที่จุดบรรจบของแม่น้ำโวลก้าและคอสโตรมา ประชากร: 
== การขนส่ง ==
เมืองนี้ให้บริการโดยสนามบินคอสโตรมา ตั้งแต่ปี พ.ศ. 2430 เป็นต้นมา มีการเชื่อมต่อทางรถไฟระหว่างคอสโตรมาและมอสโก
== สภาพภูมิอากาศ ==
คอสโตรมามีอากาศเย็นสบาย ภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb) ฤดูหนาวอากาศหนาวเย็นและฤดูร้อนค่อนข้างอบอุ่น
== ประชามติพลังงานนิวเคลียร์ ==
การลงประชามติพลังงานนิวเคลียร์จัดขึ้นในปี ค.ศ. 1990 ในพื้นที่คอสโตรมา 90% ของประชากรที่ลงคะแนนเสียงไม่เห็นด้วยกับพลังงานนิวเคลียร์ในพื้นที่
== อ้างอิง ==
เมืองในประเทศรัสเซีย
คูร์กัน

คูร์กัน (Kurgan; Курган|p=kʊrˈgan) เป็นเมืองที่ใหญ่ที่สุดและเป็นศูนย์กลางการปกครองของแคว้นคูร์กัน ตั้งอยู่ทางตอนใต้ของเขตสหพันธ์ยูรัล ประเทศรัสเซีย เมืองคูร์กันมีประชากร 310,911 คน (สำมะโนปี ค.ศ. 2021); 
== สภาพภูมิอากาศ ==
คูร์กันมีภูมิอากาศชื้นภาคพื้นทวีป (Humid continental climates) (การแบ่งเขตภูมิอากาศแบบเคิพเพิน Dfb) โดยได้รับอิทธิพลจากความกดอากาศสูงแถบไซบีเรีย ทำให้มีสภาพอากาศค่อนข้างแห้ง ฤดูหนาวมีอากาศหนาวเย็นแม้ว่าจะไม่รุนแรงตามภูมิอากาศของไซบีเรียทั่วไป ฤดูร้อนมีความแปรปรวนแต่ค่อนข้างปานกลาง แม้ว่าคลื่นความร้อนจะทำให้อุณหภูมิสูงกว่า 26 °C (79 °F) ซึ่งเป็นอุณหภูมิเฉลี่ยสูงสุดในเดือนกรกฎาคม
== อ้างอิง ==
เมืองในประเทศรัสเซีย